Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19572

2. A ZAJMINŐSÍTÉS VIZSGÁLATI ÉS MÉRÉSI FELTÉTELEI 2.1 Általános rész Ez a szakasz leírja, hogy a zajminősítési vizsgálatokat milyen körülmények között kell végezni, illetve, hogy milyen mérési eljárásokat kell alkalmazni a vizsgálat tárgyát képező repülőgép által előidézett zaj méréséhez. 2.2 Általános vizsgálati feltételek 2.2.1 A levegőben lévő repülőgép zajának méréséhez túlzott hangelnyelő tulajdonsággal (mint amit a sűrű, tömörödött, vagy hosszú fű, bokrok vagy erdős területek okoznak) nem rendelkező viszonylag lapos környezetű terepet kell kiválasztani. Nem lehetnek a repülőgép zajmezőjét jelentősen befolyásoló akadályok a mérési pont felett elhelyezkedő kúpos térben, amely kúpot a földfelszínre merőleges tengely és e tengelyhez képest mért 75o-os fél-szög határoz meg. 2.2.2 A vizsgálatokat a következő légköri körülmények között kell elvégezni:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes